Ministru kabineta rīkojuma projekta “Par Ingas Koļegovas pārcelšanu”

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par Ingas Koļegovas pārcelšanu” (turpmāk – Projekts) izstrādāts saskaņā ar likuma “Par Valsts ieņēmumu dienestu”4.panta pirmo daļu, kas nosaka, ka Valsts ieņēmumu dienesta ģenerāldirektora kandidatūru pēc finanšu ministra ieteikuma uz pieciem gadiem apstiprina Ministru kabinets un amatā ieceļ finanšu ministrs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz apstiprināt Ingas Koļegovas kandidatūras apstiprināšanu pārcelšanai Valsts ieņēmumu dienesta ģenerāldirektora amatā. Valsts ieņēmumu dienesta ģenerāldirektora amats ir vakants no 2016.gada 27.jūnija, kā arī izsludinātais konkurss uz šo amatu ir noslēgts bez rezultāta. Ingai Koļegovai ir Valsts ieņēmumu dienesta ģenerāldirektora amatam atbilstoša kvalifikācija, profesionālā pieredze vadošā amatā un valsts pārvaldē, labas zināšanas par valsts pārvaldes darbības principiem, administratīvo procesu, kā arī spējas analizēt sarežģītas situācijas un pieņemt lēmumus. Viņa, vadot Valsts vides dienestu, to ir izveidojusi par iestādi, kuras darbību ciena un novērtē uzņēmēji, kura darbojas visas sabiedrības kopuma interešu labā.Lai nodrošinātu Valsts ieņēmumu dienesta funkciju izpildi un noteikto mērķu sasniegšanu, kā arī ņemot vērā iepriekš minēto, izvērtējot ierēdņa profesionālo kvalifikāciju, izglītību un darba pieredzi ir lietderīgu pārcelt Valsts vides dienesta **ģenerāldirektori Ingu Koļegovu** Valsts ieņēmumu dienesta ģenerāldirektora amatā.Vides aizsardzības un reģionālās attīstības ministrija un Inga Koļegova piekrīt pārcelšanai.Latvijas Tirgotāju asociācija ir izteikusi savu atbalstu I.Koļegovas izvirzīšanai VID ģenerāldirektora amatam. |
| 3. | Projekta izstrādē iesaistītās institūcijas | Projekts šo jautājumu neskar. |
| 4. | Cita informācija | Projekts izskatāms tuvākajā Ministru kabineta sēdē. |

Anotācijas II – VII sadaļa – projekts šīs jomas neskar.

Finanšu ministre D. Reizniece-Ozola

08.08.2016 10:22

270

M.Krišāne, 67095610

Marite.Krisane@fm.gov.lv